საქართველოს საერთაშორისო ენეტრგეტიკული კორპორაცია

იგოეთი ჰესში „იგოეთი 2“ მინაერთის აღდგენა

იგოეთი ჰესის 35 კვ ქვესადგურში, არსებობს ოთხი 35 კვ-იანი ელექტროგადამცემი ხაზის მინაერთი. ესენია: „ხურვალეთი“, „ოკამი“, „ახალგორი 1“ და „იგოეთი 2“. აქედან ყველა ხაზი მოქმედებაშია გარდა „იგოეთი 2“ ხაზისა.

იგოეთი ჰესის ქვესადგურში ე.გ.ხ. „იგოეთი 2“ მინაერთი აღდგენილია ნაწილობრივ. კერძოდ, შეკეთებულია და ვარგისია ექსპლუატაციისათვის, გამთიშველები და ზეთიანი ამომრთველი. ნაწილობრივ აღდგენილია 35 კვ სალტეები.

იგოეთი ჰესის ქვესადგურში „იგოეთი 2“ მინაერთის აღსადგენად საჭიროა შემდეგი ტექნიკური და საპროექტო სამუშაოების წარმოება.

1. განხორციელდეს იგოეთი ჰესის 35 კვ-იან ქვესადგურში ე.გ.ხ. „იგოეთი 2“-ის მინაერთის აღდგენის საპროექტო სამუშაოები. შესრულდეს ტექნიკური ანგარიში და განისაზღვროს დენისა და ძაბვის ტრანსფორმატორების მახასიათებლები, სარელეო დაცვისა და აღრიცხვის მოწყობის კუთხით, მოცემულ ე.გ.ხ.-ზე. დაპროექტდეს მართვისა და ავტომატიზაციის წრედები.
2. განხორციელდეს მოკლე შერთვის დენების და სარელეო დაცვის ანგარიში, მოცემული ე.გ.ხ. „იგოეთი 2“-ის მინაერთისათვის.
3. განხორციელდეს სარელეო დაცვის დანაყენებების ანგარიში.
4. განისაზღვროს მიღებული სარელეო დაცვის დანაყენებების შესაბამისობა „ხურვალეთი“, „ოკამი“ და „ახალგორი 1“ ე.გ.ხ-ების მინაერთებთან მიმართებაში.
5. გადამოწმდეს „ხურვალეთი“, „ოკამი“ და „ახალგორი 1“ ე.გ.ხ-ების მინაერთების სარელეო დაცვის დანაყენებები.
6. განხორციელდეს სარელეო დაცვის დანაყენებების შესაბამისობის შეთანხმება, ენერგო-პრო ჯორჯიას შესაბამის სამსახურებთან.
7. ტექნიკური ანგარიშის საფუძველზე განისაზღვროს დენისა და ძაბვის ტრანსფორმატორების მახასიათებლები.
8. შეირჩეს თანამედროვე ციფრული რელე და განისაზღვროს მოცემული რელეს შესაბამისობა „იგოეთი 2“ მინაერთის სარელეო დაცვის მახასიათებლების უზრუნველსაყოფად.
9. შესრულდეს ტექნიკური სპეციფიკაციები მოცემული მინაერთის აღდგენისათვის საჭირო კომპლექტაციის შედგენის მიზნით. შესაბამისი დენის და ძაბვის ტრანსფორმატორებით. (მოცემულ მინაერთზე არსებობს გამთიშველები და აღდგენილი ზეთიანი ამომრთველი, რომლებიც ვარგისია ექსპლუატაციისათვის).
10. დაკომპლექტდეს იგოეთის 35 კვ ქვესადგურში, ე.გ.ხ. „იგოეთი 2“-ის მინაერთის აღდგენისათვის ყველა საჭირო მოწყობილობებით. შესაბამისი დენის და ძაბვის ტრანსფორმატორებით, ციფრული რელეთი და სხვა საჭირო მოწყობილობით.
11. განხორციელდეს იგოეთის 35 კვ ქვესადგურში ე.გ.ხ. „იგოეთი 2“ მინაერთის აღდგენითი სამონტაჟო სამუშაოები.
12. მოეწყოს ციფრული დაცვები. პროექტის შედეგად მითებული სარელეო დაცვის მახასიათებლებით.
13. აღდგეს და მოეწყოს მოცემული მინაერთის მართვისა და ავტომატიზაციის წრედები.
14. აღდგეს და აეწყოს მოცემული მინაერთის როგორც ძალოვანი ასევე მეორადი წრედები.
15. განხორციელდეს „იგოეთი 2“ მინაერთის საექსპლუატაციო ტესტირება.
16. გამზადდეს ყველა ტექნიკური დოკუმენტაცია „იგოეთი 2“ მინაერთის ექსპლუატაციაში მისაღებად, საქართველოს საერთაშორისო ენერგეტიკული კორპორაციის და ენერგო-პრო ჯორჯიას შესაბამის სამსახურებთან შეთანხმებით.
17. ჩაბარდეს ე.გ.ხ. „იგოეთი 2“-ის მინაერთი, იგოეთი ჰესის ქვესადგურში ექსპლუატაციაში.